pythainlp/thai-financial-dataset huggingface dataset:
6. โครงการในอนาคต

จากการที่บริษัทฯ ตระหนักดีว่าตั้งแต่ปี 2550 จนถึงประมาณปี 2554
เป็นช่วงเวลาที่ธุรกิจปิโตรเลียมและปิโตรเคมีอยู่ในช่วงขาลง
ซึ่งจะทำให้กำไรของทุกบริษัทในอุตสาหกรรมลดลงจากราคาผลิตภัณฑ์ที่ลดลง
เนื่องจากอุปทานใหม่ที่เริ่มเข้ามาจากตะวันออกกลางและประเทศในเอเชีย ได้แก่ จีน และ อินเดีย
ซึ่งบริษัทฯ จะต้องปรับปรุงประสิทธิภาพในการบริหารงานเพื่อลดต้นทุน
และลงทุนพัฒนาการผลิตของบริษัทฯ เพื่อให้สามารถผลิตสินค้าที่มีคุณภาพสูงขึ้น
โครงการในอนาคตของบริษัทฯ ได้แก่

การปรับปรุงการดำเนินงาน

บริษัทฯ ทำการศึกษาเพื่อแสวงหาโอกาสในการลดต้นทุนการผลิตและต้นทุนโลจิสติกส์
รวมทั้งร่วมมือกับบริษัทในเครือปตท.
ศึกษาความเป็นไปได้ในการทำธุรกิจร่วมกันเพื่อผลประโยชน์สูงสุด ในการลดต้นทุน
โดยไม่ใช้เงินลงทุนหรือลงทุนต่ำ
รวมทั้งการลดการลงทุนในสินทรัพย์ที่ไม่ได้ใช้ประโยชน์ในธุรกิจของบริษัท
ฯโดยโครงการที่วางแผนว่าจะดำเนินการ ได้แก่

-   การลดระดับน้ำมันและผลิตภัณฑ์สำรอง เพื่อลดต้นทุนเงินทุนหมุนเวียนในธุรกิจ (working
    capital) และสามารถหารายได้โดยการนำถังออกให้เช่า
    โดยลดระดับน้ำมันดิบสำรองลงให้เท่ากับระดับที่กฏหมายกำหนดที่ 11 วัน หรือ 2 ล้านบาร์เรล
    จากเดิม 15 วัน หรือ 2.6 ล้านบาร์เรล

-   การทำสัญญาขายผลิตภัณฑ์ระยะยาวกับกลุ่มปตท. เพื่อเป็นการเพิ่มช่องทางการจำหน่าย

-   การรวมศูนย์ซ่อมบำรุงทางวิศวกรรม และการส่งพนักงานของบริษัทฯร่วมงานกับกลุ่มปตท.
    ในการขยายธุรกิจ เพื่อลดต้นทุนพนักงานของบริษัทฯ

-   การสั่งซื้อและขนส่งน้ำมันดิบร่วมกับบริษัทในเครือปตท. เพื่อลดต้นทุนการขนส่ง

-   เพิ่มช่องทางเลือกในการขายผลิตภัณฑ์ปิโตรเคมีผ่านบริษัทในเครือ ปตท. คือ บริษัท พีทีที
    โพลีเมอร์ มาร์เก็ตติ้ง จำกัด เพื่อขยายช่องทางการจำหน่าย

-   การขายสินทรัพย์และเงินลงทุนที่ไม่เกี่ยวข้องกับธุรกิจหลักของบริษัทฯ

-   ปรับโครงสร้างการถือหุ้นในบริษัทย่อย เพื่อให้โครงสร้างอง์กรมีความโปร่งใสและชัดเจน
[]

แบบแสดงรายการข้อมูลประจำปี (แบบ 56 –1)

สิ้นสุดวันที่ 31 ธันวาคม 2549

บริษัท ไออาร์พีซี จำกัด (มหาชน)

สารบัญ

ส่วนที่-หน้า

ส่วนที่ 1 ข้อมูลสรุป (Executive Summary) 1-1

ส่วนที่ 2 บริษัทที่ออกหลักทรัพย์

  1. ปัจจัยความเสี่ยง 2-2

2.  ลักษณะการประกอบธุรกิจ 2-4

3.  การประกอบธุรกิจของแต่ละสายผลิตภัณฑ์ 2-15

4.  การวิจัยและพัฒนา 2-40

5.  ทรัพย์สินที่ใช้ในการประกอบธุรกิจ 2-42

6.  โครงการในอนาคต 2-43

7.  ข้อพิพาททางกฎหมาย 2-44

8.  โครงสร้างเงินทุน 2-47

9.  การจัดการ 2-49

10. การควบคุมภายใน 2-70

11. รายการระหว่างกัน 2-71

12. ฐานะการเงินและผลการดำเนินงาน 2-83

13. ข้อมูลอื่นที่เกี่ยวข้อง 2-90

ส่วนที่ 3 การรับรองความถูกต้องของข้อมูล 3-1

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท

เอกสารแนบ 2 รายละเอียดเกี่ยวกับกรรมการของบริษัทย่อย
10. การควบคุมภายใน

ภายหลังจากที่ศาลล้มละลายกลางมีคำสั่งให้ยกเลิกการฟื้นฟูกิจการของบริษัทฯ
บริษัทฯปรับปรุงโครงสร้างองค์กรและระบบการบริหารงานภายใน ดังนี้

แต่งตั้งคณะกรรมการตรวจสอบชุดปัจจุบันจากที่ประชุมสามัญผู้ถือหุ้นของบริษัทฯ ครั้งที่1/2549เมื่อวันที่
27 เมษายน 2549 และที่ประชุมวิสามัญผู้ถือหุ้นครั้งที่ 2/2549 เมื่อวันที่ 26 ตุลาคม 2549
ประกอบด้วยกรรมการอิสระจำนวน 4 ท่าน มีขอบเขตการปฏิบัติงาน หน้าที่ ความรับผิดชอบ
ตามข้อกำหนดของตลาดหลักทรัพย์แห่งประเทศไทย โดยในปี 2549
คณะกรรมการตรวจสอบได้จัดให้มีการประชุมรวม 11 ครั้ง เพื่อหารือและพิจารณาในเรื่องต่าง ๆ
ที่สำคัญ สรุปได้ดังนี้

1. พิจารณาสอบทานงบการเงินของบริษัทฯ โดยร่วมหารือกับฝ่ายจัดการ ผู้สอบบัญชีของบริษัท
ฯและผู้ตรวจสอบภายใน
เพื่อให้มั่นใจว่างบการเงินของบริษัทได้จัดทำตามมาตรฐานการบัญชีที่รับรองทั่วไปและข้อกำหนดของตลาดหลักทรัพย์แห่งประเทศไทย

2. พิจารณาสอบทานการเปิดเผยรายการที่เกี่ยวโยงกัน ให้ถูกต้องครบถ้วน
และกำหนดแนวทางในการดูแลรายการความขัดแย้งทางผลประโยชน์ (Conflict of Interest)

3. พิจารณาการกำกับดูแลกิจการ เพื่อให้เกิดการกำกับดูแลกิจการที่ดี โดยพิจารณาจัดจ้าง บริษัท
ที่ปรึกษากฎหมายธีรคุปต์ จำกัด และ บริษัท เอินส์ท แอนด์ ยัง คอร์ปอเรท เซอร์วิสเซส จำกัด
เพื่อสนับสนุนบทบาท
หน้าที่และความรับผิดชอบของคณะกรรมการตรวจสอบให้สอดคล้องกับหลักการกำกับดูแลกิจการที่ดี
ตามที่ตลาดหลักทรัพย์แห่งประเทศไทยกำหนด

4. ดูแลงานตรวจสอบภายใน
โดยให้ความเห็นชอบแผนงานตรวจสอบและอัตรากำลังพนักงานของหน่วยงานตรวจสอบภายในรวมทั้งแนะแนวทางการปฎิบัติงานให้ชัดเจน
เพื่อให้งานตรวจสอบภายในดำเนินการอย่างเหมาะสมและมีประสิทธิผล

5. รับทราบข้อมูลจากหน่วยงานต่างๆ
ที่มีข้อสังเกตทางด้านกฎหมายและการควบคุมภายในอย่างมีนัยสำคัญ
และพิจารณาให้ความเห็นในประเด็นดังกล่าวกับฝ่ายจัดการเพื่อให้ดำเนินการให้สอดคล้องกับหลักกฎหมายและการควบคุมภายในที่ดี
ต่อไป

6. พิจารณากฎบัตรของคณะกรรมการตรวจสอบ เพื่อนำเสนอขอนุมัติจากคณะกรรมการบริษัท

คณะกรรมการตรวจสอบ ได้ปฏิบัติหน้าที่ด้วยความระมัดระวัง เต็มความรู้ความสามารถ อย่างมีอิสระ
แต่เนื่องจากเป็นปีแรกที่เพิ่งได้รับการแต่งตั้งให้เป็นกรรมการตรวจสอบ
โดยได้รับการแต่งตั้งภายหลังจากศาลล้มละลายกลางมีคำสั่งให้ยกเลิกการฟื้นฟูกิจการของบริษัท
จึงปฏิบัติงานได้ไม่ครบปี ทำให้มีข้อจำกัดเรื่องเวลาในการปฏิบัติงาน
และมีโอกาสศึกษาหรือได้รับข้อมูลได้ไม่บริบูรณ์ ซึ่งในปีถัดไป
คณะกรรมการตรวจสอบจะมีโอกาสได้รับข้อมูลและศึกษาข้อมูลของบริษัทฯ
เพื่อประกอบการพิจารณาในเรื่องต่างๆ ตามบทบาทและหน้าที่
ที่ได้รับมอบหมายได้อย่างชัดเจนมากยิ่งขึ้น
4. การวิจัยและพัฒนา

ฝ่ายวิจัยและพัฒนาของบริษัท ฯ มีหน้าที่ดังนี้

1.  ปรับปรุงพัฒนาผลิตภัณฑ์อย่างต่อเนื่อง เพื่อตอบสนองความต้องการของตลาด
    และเน้นการลดต้นทุนการผลิต รวมถึงการพัฒนาผลิตภัณฑ์ใหม่ ๆ ป้อนสู่ตลาด
    โดยอาศัยความรู้ความสามารถในเชิงวิทยาศาสตร์ของนักวิจัย รวมกับวิสัยทัศน์ของผู้บริหาร

2.  การพัฒนาตัวเร่งปฏิกิริยา และการปรับปรุงกระบวนการผลิต
    เพื่อพัฒนาคุณภาพของผลิตภัณฑ์ให้มีคุณสมบัติดียิ่งขึ้น รวมทั้งเพิ่มประสิทธิภาพของกระบวนการผลิต
    และการลดต้นทุนการผลิตต่อหน่วยของการผลิต

3.  การแก้ไขปัญหาต่าง ๆ ที่เกิดขึ้นในกระบวนการผลิต ตลอดจนปัญหาของลูกค้า
    โดยอาศัยเครื่องมือทางวิทยาศาสตร์ชั้นสูง และการจำลองในระดับห้องปฏิบัติการ

4.  งานบริการด้านการวิเคราะห์และทดสอบแก่ฝ่ายผลิต ลูกค้า
    และบุคคลภายนอกตามที่ได้รับการร้องขอโดยใช้เครื่องมือทางวิทยาศาสตร์ชั้นสูง

การดำเนินงานของฝ่ายวิจัยและพัฒนา ประกอบด้วย

1.  งานวิจัยด้านผลิตภัณฑ์ปิโตรเคมีขั้นปลาย (Down Stream)
    เป็นฝ่ายที่ดำเนินการวิจัยและพัฒนาเกี่ยวกับผลิตภัณฑ์และกระบวนการผลิต

    1.  แผนกวิจัยและพัฒนาโอเลฟินส์ ดำเนินการวิจัยและพัฒนาผลิตภัณฑ์พลาสติกประเภท HDPE,
        PP และตัวเร่งปฏิกิริยาชนิด Ziegler-Natta ตัวอย่างเช่น:

-   การพัฒนาตัวเร่งปฏิกิริยาสำหรับการผลิต PE และ PP เพื่อให้มีประสิทธิภาพดีขึ้น
    เพื่อปรับปรุงคุณภาพและการลดต้นทุนการผลิต

-   การพัฒนาท่อ HDPE ชนิด PE100 ทั้งที่เป็นสีดำและสีน้ำเงิน สำหรับใช้ในการขนส่ง

  แก๊สและน้ำ ซึ่งสามารถทนแรงดันได้สูงขึ้นและมีอยู่การใช้งานที่ยาวนานขึ้น

-   การพัฒนาปรับปรุงคุณสมบัติในการทนแรงกระแทก (Impact Strength) และความคงรูป
    (Stiffness) ของผลิตภัณฑ์ PP Copolymer

-   การพัฒนาผลิตภัณฑ์ HDPE สำหรับงานที่ต้องการความสามารถในการไหลสูง

-   การพัฒนาผลิตภัณฑ์ HDPE สำหรับการเป่าขวดบรรจุภัณฑ์
    เพื่อให้มีความคงทนต่อสภาวะแวดล้อมมากยิ่งขึ้น

-   การพัฒนาผลิตภัณฑ์ HDPE เกรดฟิล์มให้มีความสามารถการทนแรงดึงขณะหลอมได้ดีขึ้น

    1.  แผนกวิจัยและพัฒนาสไตเรนิค ดำเนินการวิจัยและพัฒนาผลิตภัณฑ์พลาสติกประเภท ABS,
        PS, HIPS, EPS และ Compounding ตัวอย่างเช่น:

-   การพัฒนาคิดค้นตัวเร่งปฏิกิริยาสำหรับการผลิต PS เพื่อพัฒนาคุณภาพของผลิตภัณฑ์

-   การคัดเลือกวัตถุดิบการผลิตเพื่อการลดต้นทุนและให้กระบวนการผลิตมีประสิทธิภาพสูงสุด

-   การผลิตผลิตภัณฑ์ใหม่ PS/SEBS/HDPE alloy, ABS/Nylon, HIPS/PC

-   การพัฒนาสารยับยั้งการติดไฟ (Flame Retardant) ชนิดที่ไม่มีสาร Halogen ในผลิตภัณฑ์
    ABS และ HIPS

-   การพัฒนาการใช้เทคโนโลยี Nanocomposite สำหรับผลิตภัณฑ์ ABS และ HIPS

-   การพัฒนาคุณภาพผลิตภัณฑ์ EPS เพื่อให้ครอบคลุมการใช้งานในตลาด Packaging

-   การปรับปรุงคุณภาพทางกายภาพของผลิตภัณฑ์ ABS เกรดทนไฟชนิด Halogen
    และเกรดทนความร้อน

-   การพัฒนาการทนต่อสภาวะแวดล้อมของผลิตภัณฑ์ HIPS

-   การพัฒนากระบวนการผลิต ABS, EPS และ HIPS ให้มีความทันสมัย เพิ่มประสิทธิภาพ

  และลดต้นทุนการผลิต

-   การพัฒนาเกรดใหม่ ๆ สำหรับผลิตภัณฑ์ ABS, HIPS, EPS เพื่อตอบสนองความต้องการ

  ของลูกค้า

-   การพัฒนากระบวนการผลิตเพื่อลดผลกระทบต่อสิ่งแวดล้อม

ค่าใช้จ่ายในการดำเนินงาน

ฝ่ายวิจัยและพัฒนาของบริษัทฯ มีค่าใช้จ่ายในการดำเนินงานในช่วง 4 ปีที่ผ่านมาคือ ปี 2546
จำนวน 31 ล้านบาท ปี 2547 จำนวน 33 ล้านบาท และปี 2548 จำนวน 63.5 ล้านบาท และ ปี
2549 จำนวน 59.1 ล้านบาท
5. ทรัพย์สินที่ใช้ในการประกอบธุรกิจ

บริษัทฯ และบริษัทย่อยมีทรัพย์สินที่สำคัญที่ใช้ในการดำเนินธุรกิจ ประกอบด้วยเครื่องจักร เครื่องมือ
และอุปกรณ์โรงงานต่างๆ ซึ่งเป็นกรรมสิทธิ์ของบริษัทฯ
โดยส่วนใหญ่เป็นโรงกลั่นน้ำมันและโรงงานผลิตเม็ดพลาสติกชนิดต่างๆ ตั้งอยู่ที่จังหวัดระยอง

ในไตรมาส 4 ปี 2549 บริษัทฯ ได้เปลี่ยนแปลงนโยบายบัญชีเกี่ยวกับ ที่ดิน
อาคารและอุปกรณ์จากราคาที่ตีใหม่เป็นราคาทุน
เพื่อให้สอดคล้องกับนโยบายบัญชีของบริษัทในเครือปตท. และได้ปรับปรุงย้อนหลังกับงบการเงินของปี
2548 มูลค่าทางบัญชีของที่ดิน อาคารและอุปกรณ์ของบริษัทฯ และบริษัทย่อย ของปี 2548 และปี
2549 มีรายละเอียดดังนี้

  มูลค่าทางบัญชีของ ที่ดิน อาคาร และอุปกรณ์

  ---------------------------------- ------------ ------------- ------------
  รายการ                             ปี 2548       ปี 2548        ปี 2549

                                                  (ปรับปรุงใหม่)   

  1. เครื่องจักร เครื่องมือ และอุปกรณ์โรงงาน 61,635       43,140        41,127

  2. อาคารและส่วนปรับปรุง               16,026       12,928        12,509

  3. ที่ดินและค่าปรับปรุงที่ดิน               9,490        6,843         6,865

  4. ท่อน้ำมัน                          344          261           253

  5. ยานพาหนะและเรือบรรทุกน้ำมัน         137          137           114

  6. อื่นๆ                             292          292           520

  รวม                                87,924       63,601        61,388
  ---------------------------------- ------------ ------------- ------------

  หมายเหตุ สินทรัพย์บางส่วนของบริษัทฯได้ถูกจดทะเบียนจำนองไว้เป็นหลักประกันหนี้
  ซึ่งขณะนี้อยู่ระหว่างการดำเนินการปลดหลักประกัน
  หลังการชำระคืนหนี้ตามแผนปรับโครงสร้างหนี้ทางการเงิน เมื่อวันที่ 29 กันยายน 2549

นโยบายในการบริหารสินทรัพย์

บริษัทฯ มีนโยบายบริหารจัดการทรัพย์สินที่ไม่ใช่ทรัพย์สินหลัก (non core asset) เช่น
ขายที่ดินและเงินลงทุนที่ไม่เกี่ยวข้องกับธุรกิจหลักของบริษัทฯ โดยจัดตั้งหน่วยงาน Asset
Management ในปี 2549 เพื่อบริหารจัดการทรัพย์สินดังกล่าวให้เกิดผลประโยชน์สูงสุดต่อบริษัทฯ
ส่วนที่ 1

ข้อมูลสรุป (Executive Summary)

บริษัท อุตสาหกรรมปิโตรเคมีกัลไทย จำกัด (มหาชน)
และบริษัทในเครือทีพีไอประกอบธุรกิจประเภทอุตสาหกรรมปิโตรเคมีและผลิตภัณฑ์น้ำมัน
โดยเริ่มผลิตเม็ดพลาสติกในปี 2525 และขยายการดำเนินงานในอุตสาหกรรมปิโตรเคมีขั้นต่างๆ
ตั้งแต่ผลิตภัณฑ์ปิโตรเคมีขั้นต้นจนถึงขั้นปลาย ปัจจุบัน บริษัทฯ
เป็นผู้ประกอบการอุตสาหกรรมปิโตรเคมีครบวงจรแห่งแรกในภูมิภาคเอเชียตะวันออกเฉียงใต้
ผลิตภัณฑ์เพื่อจำหน่ายของบริษัท แบ่งเป็น

1.  ผลิตภัณฑ์ปิโตรเคมี ได้แก่ โอเลฟินส์ อะโรเมติกส์ ซึ่งเป็นผลิตภัณฑ์ปิโตรเคมีขั้นต้น
    และเม็ดพลาสติกชนิดต่างๆ เป็นผลิตภัณฑ์ปิโตรเคมีขั้นปลายของบริษัทฯ
    เพื่อจำหน่ายให้ผู้ประกอบการในอุตสาหกรรมพลาสติกขั้นต่อเนื่องนำไปเป็นวัตถุดิบเพื่อผลิตเป็นผลิตภัณฑ์พลาสติกสำเร็จรูปชนิดต่างๆ

2.  ผลิตภัณฑ์น้ำมัน ได้แก่ น้ำมันเชื้อเพลิงชนิดต่างๆ น้ำมันหล่อลื่น ยางมะตอย
    โดยจำหน่ายทั้งขายส่งและขายปลีกผ่านสถานีบริการทั้งที่เป็นของทีพีไอและของลูกค้า
    ภายใต้เครื่องหมายการค้าทีพีไอ

บริษัทฯ และบริษัทในเครือทีพีไอดำเนินการผลิตผลิตภัณฑ์ปิโตรเคมีครบวงจร
โดยมีโรงงานที่จังหวัดระยอง ซึ่งเป็นนิคมอุตสาหกรรมภายใต้การจัดการของบริษัท
บนเนื้อที่กว่าหมื่นไร่พร้อมสาธารณูปโภคที่ใช้ในการดำเนินอุตสาหกรรมปิโตรเคมีครบวงจร เช่น
ท่าเรือน้ำลึก คลังน้ำมัน โรงไฟฟ้า สาธารณูปโภคที่เพียบพร้อมเหล่านี้ทำให้บริษัทฯ
สามารถบริหารต้นทุนได้อย่างมีประสิทธิภาพ

ในปี 2543 บริษัทและบริษัทย่อยมีรายได้จากการขาย 72,046.52 ล้านบาท เพิ่มขึ้นร้อยละ 27.82
เนื่องจากราคาขายเฉลี่ยในปี 2543 ของผลิตภัณฑ์ต่าง ๆ เทียบเป็นเงินบาทสูงกว่าปี 2542
ทั้งนี้บริษัทฯ ยังคงรักษาสัดส่วนยอดขายในประเทศต่อยอดขายต่างประเทศอยู่ที่ 70 : 30
ส่วนผลการดำเนินงาน มีผลขาดทุนสุทธิในปี 2543 จำนวน 39,276.19 ล้านบาท เพิ่มขึ้นร้อยละ
359.37 เนื่องจากอัตรากำไรขึ้นต้นลดลง ประกอบกับมีค่าใช้จ่ายเพิ่มสูงขึ้นจากปี 2542 จำนวน
44,580.61 ล้านบาท เนื่องจากการตั้งสำรองค่าเผื่อหนี้สงสัยจะสูญ
การตั้งค่าเผื่อการด้อยค่าของทรัพย์สินและเงินลงทุน
มีดอกเบี้ยจ่ายและขาดทุนจากอัตราแลกเปลี่ยนเพิ่มขึ้น

ศาลล้มละลายกลางมีคำสั่งเมื่อวันที่ 15 มีนาคม 2543 ให้บริษัทฯ เข้าสู่กระบวนการฟื้นฟูกิจการ
และมีคำสั่งเมื่อวันที่ 15 ธันวาคม 2543 เห็นชอบด้วยแผนฟื้นฟูกิจการของบริษัทฯ และบริษัทย่อย 6
บริษัท โดยมีบริษัท เอ็ฟเฟ็คทีฟ แพลนเนอร์ส จำกัด เป็นผู้บริหารแผน
ซึ่งสิทธิและอำนาจในการจัดการทรัพย์สินจึงตกแก่ผู้บริหารแผนนับแต่ศาลฯ มีคำสั่งแต่งตั้ง ยกเว้น
แผนฟื้นฟูกิจการของบริษัทย่อยแห่งหนึ่ง คือ บริษัท ระยองแท้งค์ เทอร์มินัล จำกัด
ที่ประชุมเจ้าหนี้ไม่มีมติยอมรับแผนที่จัดทำโดยบริษัท เอ็ฟเฟ็คทีฟ แพลนเนอร์ส จำกัด
ซึ่งต่อมาศาลล้มละลายกลางได้ตั้งบริษัท เชอร์ซิลส์ ไพรซ์ แพลนเนอร์ จำกัด
เป็นผู้ทำแผนฟื้นฟูกิจการของบริษัทดังกล่าว

 เมื่อวันที่ 15 กุมภาพันธ์ 2544 ศาลล้มละลายกลางมีคำสั่งให้ลดทุนจดทะเบียนของบริษัทจากเดิม 21,700 ล้านบาท ลงเหลือ 19,500 ล้านบาท และให้เพิ่มทุนจดทะเบียนจาก 19,500 ล้านบาท เป็น 81,000 ล้านบาท โดยออกหุ้นสามัญใหม่จำนวน 6,150 ล้านหุ้น มูลค่าที่ตราไว้หุ้นละ 10 บาท รวมเป็นเงิน 61,500 ล้านบาท โดยจัดสรรให้กับเจ้าหนี้ของบริษัทฯ ที่แปลงหนี้เป็นทุน ซึ่งเป็นหนี้ในส่วนของดอกเบี้ยค้างชำระตั้งแต่ปี 2541–2543 จำนวน 756 ล้านเหรียญสหรัฐ คิดเป็นสัดส่วนร้อยละ 75 ของหุ้นทั้งหมดของบริษัท
ส่วนที่ 3

การรับรองความถูกต้องของข้อมูล

ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางอารีรัตน์ ทิมพิทยา เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของนางอารีรัตน์ ทิมพิทยา กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

1. นายแอนโทนี่ เจมส์ นอร์แมน กรรมการผู้จัดการ ………………………

ชื่อ ตำแหน่ง ลายมือชื่อ

1. นางอารีรัตน์ ทิมพิทยา ที่ปรึกษาผู้บริหาร ………………………
แบบ 56 - 1

แบบแสดงรายการข้อมูลประจำปี

สิ้นสุดวันที่ 31 ธันวาคม 2543

บริษัทอุตสาหกรรมปิโตรเคมีกัลไทย จำกัด (มหาชน)

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 3

1.  ปัจจัยความเสี่ยง 4

2.  ลักษณะการประกอบธุรกิจ 10

3.  การประกอบธุรกิจของแต่ละสายผลิตภัณฑ์ 19

4.  การวิจัยและพัฒนา 34

5.  ทรัพย์สินที่ใช้ในการประกอบธุรกิจ 36

6.  โครงการในอนาคต 38

7.  ข้อพิพาททางกฎหมาย 39

8.  โครงสร้างเงินทุน 40

9.  การจัดการ 44

10. การควบคุมภายใน 53

11. รายการระหว่างกัน 54

12. ฐานะการเงินและผลการดำเนินงาน 57

13. ข้อมูลอื่นที่เกี่ยวข้อง 74

ส่วนที่ 3 การรับรองความถูกต้องของข้อมูล 80

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท

เอกสารแนบ 2 รายละเอียดเกี่ยวกับกรรมการและผู้บริหารแผนของบริษัทย่อย ณ วันที่ 31 ธันวาคม
2543

เอกสารแนบ 3 ความเห็นของผู้สอบบัญชีเกี่ยวกับการควบคุมภายใน

เอกสารแนบ 4 สรุปสาระสำคัญของสัญญาการยืมหุ้น
ส่วนที่ 2

บริษัทที่ออกหลักทรัพย์

+-----------------+---+-------------------------------------------------+
| ชื่อบริษัท          | : | บริษัท อุตสาหกรรมปิโตรเคมีกัลไทย จำกัด (มหาชน)         |
+-----------------+---+-------------------------------------------------+
| ชื่อภาษาอังกฤษ     | : | Thai Petrochemical Industry Public Company      |
|                 |   | Limited                                         |
+-----------------+---+-------------------------------------------------+
| เลขทะเบียนบริษัท   | : | บมจ.503                                         |
+-----------------+---+-------------------------------------------------+
| ประเภทธุรกิจ      | : | เคมีภัณฑ์และพลาสติก                                 |
+-----------------+---+-------------------------------------------------+
| ที่ตั้งสำนักงานใหญ่   | : | เลขที่ 299 หมู่ที่ 5 ถนนสุขุมวิท ตำบลเชิงเนิน              |
| และเป็นโรงงาน    |   | อำเภอเมืองระยอง จังหวัดระยอง โทรศัพท์ (038) 611-333  |
|                 |   | โทรสาร (038) 612-813                            |
+-----------------+---+-------------------------------------------------+
| ท               | : | อาคารทีพีไอทาวเวอร์ เลขที่ 26/56 ถนนจันทน์ตัดใหม่        |
| ี่ตั้งสำนักงานกรุงเทพ |   | แขวงทุ่งมหาเมฆ เขตสาทร กรุงเทพฯ 10120 โทรศัพท์       |
|                 |   | 678-5050 โทรสาร 678-5001-5                      |
+-----------------+---+-------------------------------------------------+
| Home Page       | : | www.tpigroup.co.th                              |
+-----------------+---+-------------------------------------------------+
| E-mail          | : | webmaster@tpigroup.co.th                        |
+-----------------+---+-------------------------------------------------+
7. ข้อพิพาททางกฎหมาย

เมื่อวันที่ 17 มกราคม 2543 เจ้าหนี้จำนวน 5 ราย ได้ยื่นคำร้องขอฟื้นฟูกิจการของบริษัทฯ
ต่อศาลล้มละลายกลาง ต่อมาเมื่อวันที่ 10 กุมภาพันธ์ 2543 บริษัทฯ
ได้ยื่นคำคัดค้านต่อคำร้องของเจ้าหนี้ข้างต้น ศาลฯ ได้นัดไต่สวนผู้ร้องในวันที่ 14 และ 15
กุมภาพันธ์ และนัดไต่สวนบริษัทฯ ในฐานะผู้คัดค้านในวันที่ 1 และ 2 มีนาคม ตามลำดับ โดยศาลฯ
มีคำสั่งเมื่อวันที่ 15 มีนาคม 2543 ให้บริษัทฯ เข้าสู่กระบวนการฟื้นฟูกิจการ
และแต่งตั้งผู้บริหารของบริษัทฯ เป็นผู้บริหารชั่วคราว
หลังจากนั้นได้มีการประชุมเจ้าหนี้เพื่อการออกเสียงแต่งตั้งผู้ทำแผน เมื่อวันที่ 20 เมษายน 2543
ศาลล้มละลายกลางได้มีคำสั่งแต่งตั้งบริษัท เอ็ฟเฟ็คทีฟ แพลนเนอร์ส จำกัด
เป็นผู้ทำแผนฟื้นฟูกิจการของลูกหนี้ ต่อมาเมื่อวันที่ 15 ธันวาคม 2543 ศาลฯ
ได้มีคำสั่งเห็นชอบด้วยแผน ซึ่งบริษัท เอ็ฟเฟ็คทีฟ แพลนเนอร์ส จำกัด จัดทำขึ้น และแต่งตั้งให้บริษัท
เอ็ฟเฟ็คทีฟ แพลนเนอร์ส จำกัด เป็นผู้บริหารแผน

การอุทธรณ์

เมื่อวันที่ 15 มกราคม 2544 บริษัท อุตสาหกรรมปิโตรเคมีกัลไทย จำกัด (มหาชน) ในฐานะลูกหนี้
ได้ยื่นคำร้องขออุทธรณ์คัดค้านแผนฟื้นฟูกิจการของบริษัทฯ
ตามที่ศาลล้มละลายกลางมีคำสั่งเห็นชอบเมื่อวันที่ 15 ธันวาคม 2543 ต่อศาลฎีกา
(ดูรายละเอียดในหมายเหตุประกอบงบการเงินปี 2543 ข้อ 2.29
เหตุการณ์ภายหลังวันที่ในงบการเงิน เรื่องการอุทธรณ์)
10. การควบคุมภายใน

โปรดดูความเห็นขอบผู้สอบบัญชีเกี่ยวกับการควบคุมภายใน ในเอกสารแนบ 3

ผู้บริหารแผนไม่สามารถให้ความเห็นเกี่ยวกับความเพียงพอและความเหมาะสมของระบบการควบคุมภายในได้
เนื่องจากผู้บริหารแผน ได้รับการแต่งตั้งโดยศาลล้มละลายกลางเมื่อวันที่ 15 ธันวาคม 2543
จนถึงวันที่ครบกำหนดส่งแบบ 56-1
ผู้บริหารแผนมีเวลาไม่พอเพียงที่จะประเมินความเหมาะสมของระบบการควบคุมภายในได้
โครงการในอนาคต

เนื่องจากบริษัทยังอยู่ในระหว่างการดำเนินการตามแผนฟื้นฟูกิจการ บริษัทจึงได้ชะลอการลงทุนใหม่
ๆ ไว้จนกว่าจะสิ้นสุดระยะเวลาการดำเนินการตามแผน
ส่วนที่ 1

ข้อมูลสรุป (Executive Summary)

บริษัท อุตสาหกรรมปิโตรเคมีกัลไทย จำกัด (มหาชน)
และบริษัทในเครือทีพีไอประกอบธุรกิจประเภทอุตสาหกรรมปิโตรเคมีและผลิตภัณฑ์น้ำมัน
โดยเริ่มผลิตเม็ดพลาสติกในปี 2525 และขยายการดำเนินงานในอุตสาหกรรมปิโตรเคมีขั้นต่างๆ
ตั้งแต่ผลิตภัณฑ์ปิโตรเคมีขั้นต้นจนถึงขั้นปลาย ปัจจุบัน บริษัทฯ
เป็นผู้ประกอบการอุตสาหกรรมปิโตรเคมีครบวงจรแห่งแรกในภูมิภาคเอเชียตะวันออกเฉียงใต้
ผลิตภัณฑ์เพื่อจำหน่ายของบริษัท แบ่งเป็น

ผลิตภัณฑ์ปิโตรเคมี ได้แก่ โอเลฟินส์ อะโรเมติกส์ ซึ่งเป็นผลิตภัณฑ์ปิโตรเคมีขั้นต้น
และเม็ดพลาสติกชนิดต่างๆ เป็นผลิตภัณฑ์ปิโตรเคมีขั้นปลายของบริษัทฯ
เพื่อจำหน่ายให้ผู้ประกอบการในอุตสาหกรรมพลาสติกขั้นต่อเนื่องนำไปเป็นวัตถุดิบเพื่อผลิตเป็นผลิตภัณฑ์พลาสติกสำเร็จรูปชนิดต่างๆ

ผลิตภัณฑ์น้ำมัน ได้แก่ น้ำมันเชื้อเพลิงชนิดต่างๆ น้ำมันหล่อลื่น ยางมะตอย
โดยจำหน่ายทั้งขายส่งและขายปลีกผ่านสถานีบริการทั้งที่เป็นของทีพีไอและของลูกค้า
ภายใต้เครื่องหมายการค้าทีพีไอ

บริษัทฯ และบริษัทในเครือทีพีไอดำเนินการผลิตผลิตภัณฑ์ปิโตรเคมีครบวงจร
โดยมีโรงงานที่จังหวัดระยอง ซึ่งเป็นนิคมอุตสาหกรรมภายใต้การจัดการของบริษัทฯ
บนเนื้อที่กว่าหมื่นไร่พร้อมสาธารณูปโภคที่ใช้ในการดำเนินอุตสาหกรรมปิโตรเคมีครบวงจร เช่น
ท่าเรือน้ำลึก คลังน้ำมัน โรงไฟฟ้า สาธารณูปโภคที่เพียบพร้อมเหล่านี้ทำให้บริษัทฯ
ได้เปรียบด้านการบริหารต้นทุนโดยขนาด (Economy of Scales)

ผลการดำเนินของบริษัทและบริษัทย่อยในปี 2544 ที่ผ่านมา มีรายได้จากการขาย 72,152.14
ล้านบาท เพิ่มขึ้นร้อยละ 0.15 โดยผลิตภัณฑ์ปิโตรเคมีมียอดขายลดลงร้อยละ 10.47
ทั้งนี้เป็นการลดลงของปริมาณขายต่างประเทศของผลิตภัณฑ์เม็ดพลาสติกร้อยละ 8.41
ส่วนผลิตภัณฑ์น้ำมันมียอดขายเพิ่มขึ้นร้อยละ 14.74 อย่างไรก็ตามบริษัทฯ
ยังคงรักษาสัดส่วนยอดขายในประเทศต่อยอดขายต่างประเทศอยู่ในระดับเดียวกับปีที่ผ่านมา คือ
ประมาณ 70 : 30

ศาลล้มละลายกลางมีคำสั่งเมื่อวันที่ 15 มีนาคม 2543 ให้บริษัทฯ เข้าสู่กระบวนการฟื้นฟูกิจการ
จากนั้นในวันที่ 19 เมษายน 2543 ที่ประชุมเจ้าหนี้ได้มีมติแต่งตั้ง บริษัท เอ็ฟเฟ็คทีฟ แพลนเนอร์
จำกัด เป็นผู้ทำแผน และได้รับการแต่งตั้งโดยศาลล้มละลายกลางในวันที่ 20 เมษายน 2543

ในวันที่ 15 ธันวาคม 2543
ศาลล้มละลายกลางมีคำสั่งเห็นชอบด้วยแผนฟื้นฟูกิจการของบริษัทและบริษัทย่อยหกแห่ง โดยมีบริษัท
เอ็ฟเฟ็คทีฟ แพลนเนอร์ส จำกัด
เป็นผู้บริหารแผนซึ่งสิทธิและอำนาจในการจัดการทรัพย์สินจึงตกแก่ผู้บริหารแผนนับแต่ศาลฯ
มีคำสั่งแต่งตั้ง

การเปลี่ยนแปลงและพัฒนาการที่สำคัญเกี่ยวกับการบริหารงาน ในรอบปี 2544 ที่ผ่านมา มีดังนี้

มีนาคม 2544 บริษัทฯ ได้มีการแปลงดอกเบี้ยค้างจ่ายสำหรับปี 2541 ถึง 2543
เป็นหุ้นสามัญเป็นจำนวน 5,898,911,211 หุ้น ซึ่งเป็นหุ้นที่ออกใหม่ให้แก่เจ้าหนี้
เพื่อเป็นการชำระหนี้ มีผลให้เจ้าหนี้เข้าถือหุ้นในบริษัทฯร้อยละ 75 ของหุ้นทั้งหมด

มิถุนายน 2544 แต่งตั้ง ดร. ทองฉัตร หงศ์ลดารมภ์ เป็นผู้จัดการใหญ่ของบริษัทฯ
รวมทั้งมีการปรับโครงสร้างองค์กรใหม่ เพื่อเพิ่มประสิทธิภาพในการบริหารงาน

ธันวาคม 2544 บริษัทฯ ได้รับอนุมัติเงินทุนหมุนเวียนจำนวน 79.67 ล้านเหรียญสหรัฐ
จากคณะกรรมการเจ้าหนี้ เพื่อเพิ่มกำลังการผลิตของบริษัทฯ ซึ่งจะส่งผลให้บริษัทฯ
มีกำไรเพิ่มขึ้นและสามารถชำระหนี้ตามแผนฟื้นฟูกิจการ

อย่างไรก็ตาม ผู้บริหารแผนยังไม่สามารถขายทรัพย์สินที่ไม่ใช่ทรัพย์สินหลักมูลค่าประมาณ 200
ล้านเหรียญสหรัฐ ตามที่กำหนดไว้ในแผนฟื้นฟูกิจการ ส่งผลให้บริษัทฯ
ผิดนัดชำระหนี้ตามที่ระบุไว้ในแผนฯ ทำให้ต้องมีการแก้ไขแผนฟื้นฟูกิจการ
ซึ่งจะต้องได้รับความเห็นชอบจากมติที่ประชุมเจ้าหนี้ทั้งหมดต่อไป
4. การวิจัยและพัฒนา

ฝ่ายวิจัยและพัฒนาของบริษัทก่อตั้งขึ้นเมื่อ พ.ศ. 2529
มีวัตถุประสงค์เริ่มต้นเพื่อสนับสนุนการเตรียมวัตถุดิบและสารเร่งปฏิกิริยา (catalyst)
ให้กับโรงงาน HDPE หน้าที่ของฝ่ายวิจัยและพัฒนามีดังนี้

  1. พัฒนาผลิตภัณฑ์ใหม่ เพื่อตอบสนองความต้องการของตลาดที่พัฒนาไปอย่างไม่หยุดนิ่ง
  โดยอาศัยความรู้ความสามารถในเชิงวิทยาศาสตร์ของนักวิจัย
  รวมกับวิสัยทัศน์ที่ก้าวไกลของผู้บริหาร ทำให้บริษัทฯ มีผลิตภัณฑ์ใหม่ๆ ออกมาสู่ท้องตลาดอยู่เสมอ

  2. ปรับปรุงกระบวนการผลิต โดยมุ่งความสนใจไปที่การเพิ่มประสิทธิภาพการผลิต
  และการลดต้นทุนการผลิตต่อหน่วยของการผลิต

  3. แก้ไขปัญหาต่างๆ โดยให้ความช่วยเหลือแก้ไขปัญหาในกระบวนการผลิต
  เมื่อปัญหานั้นต้องอาศัยเครื่องมือ และเทคนิคขั้นสูงในการวิเคราะห์หาสาเหตุของปัญหา

  งานของฝ่ายวิจัยและพัฒนาประกอบด้วย

1.  งานวิจัยด้านผลิตภัณฑ์ปิโตรเคมีขั้นต้น (Upstream)
    เป็นฝ่ายที่ดำเนินการวิจัยเกี่ยวกับโรงงานกลั่นน้ำมัน, โรงงาน Lube Base Oil และ
    โรงงาน Ethylene Cracker

2.  งานวิจัยด้านผลิตภัณฑ์ปิโตรเคมีขั้นปลาย (DownStream) ประกอบด้วย

-   แผนกวิจัยและพัฒนาโอเลฟินส์ ดำเนินการวิจัยและพัฒนาผลิตภัณฑ์พลาสติกประเภท HDPE และ
    PP ตลอดจนพัฒนาผลิตภัณฑ์ใหม่
    ทั้งนี้ผลิตภัณฑ์ใหม่ที่ถูกพัฒนาขึ้นช่วยสนับสนุนความเป็นผู้นำในอุตสาหกรรมของบริษัทได้เป็นอย่างดี
    เช่น ฟิล์ม HDPE ที่สามารถเป่าให้บางขึ้น แต่ยังคงความแข็งแรงด้านเชิงกลได้ดีเหมือนเดิม
    การพัฒนาและปรับปรุงคุณภาพสารเร่งปฏิกิริยาที่ใช้กับโพรลิโพรไพลินและโพรลิเอธิลีนชนิดความหนาแน่นสูง
    ซึ่งทำให้น้ำหนักของสารเร่งปฏิกิริยาต่อหน่วยของโมโนเมอร์ที่ใช้ในการผลิตต่ำลง
    นอกจากนี้การศึกษาผลิตภัณฑ์ผลพลอยได้ เช่น PE Wax ยังนำไปสู่กลุ่มผลิตภัณฑ์ที่มีมูลค่าเพิ่ม
    รวมทั้งช่วยลดต้นทุน และทำให้มีการใช้งานอย่างหลากหลายในอุตสาหกรรมพลาสติก เป็นต้น

-   แผนกวิจัยและพัฒนาสไตเรนิค ดำเนินการวิจัยและพัฒนาผลิตภัณฑ์พลาสติกประเภท ABS, PS
    และ EPS รวมทั้งทดสอบและปรับปรุง ชนิดของวัตถุดิบที่ใช้ในกระบวนการผลิต
    เพื่อลดต้นทุนและเพิ่มประสิทธิภาพการผลิตโดยการคิดค้นการโพรลิเมอร์ไรเซชั่นแนวใหม่
    ตลอดจนการนำผลิตภัณฑ์ผลพลอยได้กลับมาใช้ใหม่ให้เกิดประโยชน์ เป็นต้น
    ผลงานล่าสุดของแผนก คือ การวิจัยเรื่อง “เม็ดโพรลิเมอร์ที่มีปริมาณสารพองตัวต่ำ
    แต่สามารถขยายตัวได้โดยใช้ปิโตรเลียมแว็กซ์”
    ซึ่งได้รับการจดทะเบียนอนุสิทธิบัตรจากกรมทรัพย์สินทางปัญญาแล้ว เมื่อวันที่ 7 กุมภาพันธ์
    2544

ความคืบหน้าการขอจดสิทธิบัตร

บริษัทได้ยื่นขอจดสิทธิบัตรเรื่อง “กระบวนการผลิตโพลีเอทธิลีนที่มีการกระจายน้ำหนักโมเลกุลแบบ 2
โหมด” เมื่อวันที่ 11 พฤศจิกายน 2542 ขณะนี้อยู่ในขั้นตอนการตรวจสอบ

บริษัทได้ยื่นขอจดสิทธิบัตรเรื่อง “องค์ประกอบและกระบวนการผลิตพื้นรองเท้าชั้นกลาง
หรือชิ้นงานโดยใช้องค์ประกอบชนิดอัตราส่วนการขยายต่ำและ/หรือชนิดอัตราส่วนการขยายสูง”
เมื่อวันที่ 30 ธันวาคม 2542 ขณะนี้แปลงคำขอรับสิทธิบัตรเป็นคำขอรับอนุสิทธิบัตร
และอยู่ในขั้นตอนการตรวจสอบ

  ค่าใช้จ่ายดำเนินงาน

การดำเนินงานของฝ่ายวิจัยและพัฒนาในช่วง 3 ปีที่ผ่านมา คือ ปี 2544 2543 และ 2542
มีค่าใช้จ่ายเกิดขึ้นจำนวน 28 ล้านบาท 34 ล้านบาท และ 25 ล้านบาท ตามลำดับ